<classify> Mtanda aliyasema hayo jana Dar es Salaam kwenye hafla fupi ya kukabidhi tuzo kwa viongozi, wanamichezo na waandishi wa habari walioshiriki kwenye harakati za kuendeleza mpira wa miguu.Mtanda alisema soka kwa sasa sio burudani kama ilivyokuwa zamani bali ni biashara na ajira ambayo kama Serikali itawekeza itakuwa ikipata mapato kutokana na mauzo ya wachezaji na usajili.Tunao uwezo wa kutatua tatizo la ajira kwa vijana nchini, lakini yote haya itategemea kama Serikali itaweka juhudi zake kwa kiasi gani, tukiangalia kama mchezaji anasajiliwa kwa Sh milioni 40 tunaweza kupata mapato, tofauti na sasa hatupati chochote, alisema.Alizungumzia pia kuhusu viongozi ambao wamekuwa wakitangaza nia ya kugombea urais kutangaza kukuza michezo bila kuonyesha mikakati madhubuti ya kuendeleza mpira wa miguu.Watu wanaotangaza nia wanasema tutainua soka, wamekuwa wakiimba tu bila kuonyesha ni kwa vipi watainua soka hilo, tunataka kuona mikakati gani wameweka, alisema.Kuhusu mabadiliko ya jezi, Mtanda aliwataka wanaosanifu hatua hiyo kuacha akisema kuwa mabadiliko ya jezi na timu ni muhimu kuendana na wakati.Kuna watu wanatoa kejeli kwamba hakuna haja ya mabadiliko ya jezi wao wanachotaka ni timu ifanye vizuri, wanakosea, sababu mabadiliko ya jezi na timu ni muhimu vilevile kuendana na wakati husika, alisema.Alisema jezi mpya husaidia timu kuwa na mvuto kwani inaweza kuwavutia watu kuja kudhamini na wakati huo huo akisisitiza kuwepo kwa mikakati ya kusaidia timu ya taifa kufanya vizuri.Katika tukio hilo, Mtanda alizindua jezi mpya ambazo ni nyeupe kwa ajili ya michezo ya ugenini na bluu kwa ajili ya michezo ya nyumbani pamoja na jezi za mazoezi zenye mchanganyiko wa rangi nyeupe na bluu.Rais wa TFF, Jamal Malinzi alisema: Tunawapongeza watanzania wote walioshiriki katika kubuni jezi na mwisho tuliunganisha ubunifu tofauti na kupata jezi hizo, ubunifu huu tayari umetafutiwa hati miliki Brela hivyo tutalinda haki hii kwa kuwakamata wale wote watakaodiriki kuchapisha nakuuza magendo jezi hizi.Alisema utaratibu unafanyika kumpata msambazaji mmoja halali atakayesambaza jezi hizo nchini kwa ajili ya wapenzi wa mpira wa miguu.Malinzi alisema katika kuenzi miaka 50 ya kujiunga na Shirikisho la Soka la Kimataifa FIFA wameona washiriki kusaidia vyama vitatu vya walemavu wa ngozi, wasioona na walemavu wa viungo Sh milioni 15 ambapo kila chama kitakabidhiwa hundi ya Sh milioni tano.  <topic>: michezo 